Lav et referat af nedenstående tekst:

Tekst:
Vacciner står øverst på dagsordenen mandag, når Folketingets partiledere og sundhedsordførere er indkaldt til møde i Sundhedsministeriet. Det fremgår af en invitation sendt til de nævnte personer, som TV 2 er i besiddelse af. Mødet vil ifølge TV 2s oplysninger begynde mandag klokken 14. To vacciner på lager Ifølge TV 2s politiske redaktør, Hans Redder, er der to store udeståender i forhold til vaccinerne herhjemme. - Hvad skal der ske med Johnson & Johnson- og AstraZeneca-vaccinerne. Vi står med to vacciner på lager, men hvad skal der ske med dem? Det er det store spørgsmål, siger Hans Redder. De danske sundhedsmyndigheder har endnu ikke meldt ud, om vaccinen fra Johnson & Johnson skal tages i brug i Danmark. Det skyldes blandt andet meldinger om flere alvorlige tilfælde af sjældne blodpropper efter vaccination. Beslutningen omkring vaccinen fra den amerikanske producent vil få stor betydning for vaccinationskalenderen og tempoet i den fortsatte genåbning af samfundet, som efter planen skal genforhandles i den kommende uge og effektueres fra 6. maj. For Johnson & Johnson-vaccinen er den, som Danmark har bestilt flest af. Den kræver kun et stik. Kalender senest opdateret i april Vaccinationskalenderen blev senest opdateret af Sundhedsstyrelsen for 17 dage siden - onsdag 14. april. Den viser Sundhedsstyrelsens forventninger til, hvornår der er doser til at vaccinere de forskellige 16 målgrupper, som danskerne er inddelt i, mod coronavirus. På Twitter indrømmer sundhedsminister Magnus Heunicke (S), at det er uvished omkring vaccinerne, der gør det vanskeligt at ændre i vaccinekalenderen. Og der bør netop være klarhed og gennemsigtighed om, hvornår de enkelte befolkningsgrupper kan få deres stik, mener sundhedsministeren. - Har indkaldt partierne til møde i morgen om netop vacciner, herunder vaccinationskalender, skriver Magnus Heunicke på det sociale medie. AstraZeneca dømt ude 14. april valgte de danske sundhedsmyndigheder at trække coronavaccinen fra AstraZeneca ud af det danske vaccinationsprogram. Vaccinen fra AstraZeneca var i ugerne op til beslutningen sat i bero i Danmark på grund af bekymringer om sjældne blodpropper og et lavt antal blodplader. I forhold til vaccinen fra AstraZeneca har det været på tale at gøre det frivilligt, om man vil lade sig stikke med den svensk-engelske medicinalvirksomheds produkt. Men det er endnu ikke besluttet, påpeger Hans Redder. Datoen for, hvornår alle fra 16 år og opefter forventes at være vaccineret, er nu den første uge i august. Det er borgere i aldersgruppen 30 til 34 år, der står sidst i køen til at få et stik. Du kan se den gældende vaccinationskalender her. Per 1. maj har i alt 1.343.579 danskere påbegyndt deres vaccination, hvilket svarer til 23 procent af befolkningen. 650.050 personer herhjemme er fuldt vaccineret. Få det store overblik fra TV 2 over den danske og internationale vaccinationsindsats her.

Referat:
Vaccinationskalenderen blev senest opdateret 14. april. Uvished omkring vaccinerne har vanskeliggjort ændringer, indrømmer sundhedsministeren.